Greek Legal Document

Category: 318

Content:
47.ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ.2250/66 της 28 Απρ./25 Μαΐου  1970 (ΦΕΚ Β΄ 359) Περί αντικαταστάσεως του εντύπου της διασαφήσεως εισαγωγής και του βιβλίου καταχωρήσεως τούτων. Έχοντες υπ’ όψιν: 1.Τας διατάξεις των άρθρ. 25-28 και 133 παρ. 2 του Νόμ. 1165/1918 «περί Τελωνειακού Κώδικος». 2.Τας προτάσεις της δυνάμει της υπ’ αριθ. Τ.4065/121/23.6.1966 ημετέρας αποφάσεως συσταθείσης Επιτροπής, δια την απλούστευσιν των τελωνειακών διατυπώσεων και την διαρρύθμισιν των εντύπων και βιβλίων της Τελωνειακής Υπηρεσίας. 3.Την ανάγκην αναπροσαρμογής του ήδη χρησιμοποιουμένου εντύπου της διασαφήσεως εισαγωγής, προς τον σκοπόν της αρτιωτέρας και ταχυτέρας διεξαγωγής των υπό των κειμένων διατάξεων προβλεπομένων τελωνειακών και λοιπών συναφών διατυπώσεων και αποτελεσματικής διευκολύνσεως του εισαγωγικού εμπορίου, αποφασίζομεν: Άρθρ.1.-1.Το χρησιμοποιούμενον έντυπον δια την κατά τας διατάξεις της παρ. 1 του άρθρ. 25 του Τελωνειακού Κώδικος σύνταξιν της διασαφήσεως  Σελ. 202,08(α) Τεύχος 404-Σελ. 94 προς τελωνισμόν και παραλαβήν εις ανάλωσιν των εκ του εξωτερικού εισαγομένων εμπορευμάτων, υπό τον τίτλον «ΔΙΑΣΑΦΗΣΙΣ ΕΙΣΑΓΩΓΗΣ», αντικαθίσταται δια νέου τοιούτου, συγκειμένου εκ του κυρίου σώματος της διασαφήσεως και του στελέχους ταύτης. 2.Η εις το ανωτέρω έντυπον δήλωσις του παραλήπτου, διαλαμβάνουσα, άπαντα τα υπό του άρθρ. 25 του Τελωνειακού Κώδικος προβλεπόμενα στοιχεία, συντάσσεται πανομοιοτύπως επί του κυρίου σώματος της διασαφήσεως και επί του στελέχους δια γραφομηχανής, τη βοηθεία αποτυπωτικού χάρτου (καρμπόν). Επιτρέπεται ωσαύτως, όπως η σύνταξις της δηλώσεως του παραλήπτου ενεργήται δια μελάνης ή και δι’ ανεξιτήλου μολυβδίδος. 3.Εις το κείμενον της περιγραφής των εμπορευμάτων τα ποσά του βάρους και της αξίας, ως και η ένδειξις της οικείας δασμολογικής κλάσεως τούτων, αναγράφονται μόνον ολογράφως, ενώ αι αριθμητικαί ενδείξεις των στοιχείων τούτων αναγράφονται εις την παραπλεύρως γραμμογραφημένην υπό την σχετικήν ένδειξιν στήλην, κατά σειράν και έναντι της εν τω κειμένω ολογράφως αναγραφής των. 4.Η ημερομηνία συντάξεως της διασαφήσεως και η υπογραφή του παραλήπτου ή του αρμοδίως εξουσιοδοτημένου εκτελωνιστού, τίθενται ακριβώς κάτωθι του κειμένου της περιγραφής, κατά τρόπον αποκλείοντα την προς αυτών παρεμβολήν συμπληρώσεώς τινος εκ των υστέρων. - 335 30.Β.α.47 Τελωνειακός Κώδικας 5.Η περιγραφή των εμπορευμάτων υπό του παραλήπτου περιορίζεται εις την πρώτην σελίδα του εντύπου, εν ανεπαρκεία δε του προς τούτο διατιθεμένου χώρου χρησιμοποιείται δεύτερον ή τρίτον κλπ. κατά συνέχειαν φύλλον. Εν τη περιπτώσει ταύτη η υπογραφή του παραλήπτου τίθεται εις το τελευταίον φύλλον, επί δε των προηγουμένων τοιούτων και εις το τέλος του κειμένου εκάστης σελίδος τίθεται η μονογραφή του υπογράφοντος την διασάφησιν προσώπου. 6.Περί του οικείου δηλωτικού και στίχου εις ο διαλαμβάνονται τα εν τη κατατιθεμένη διασαφήσει περιγραφόμενα εμπορεύματα, της προσκομιζομένης διατακτικής του μεταφορέως ή πράκτορος, της αποθήκης εν η ταύτα έχουσιν αποτεθή και των κατά την εισαγωγήν των σημειωθεισών παρατηρήσεων εν σχέσει με τα επί πλέον ή έλαττον του δηλωτικού αποβιβασθέντα δέματα ή δοχεία ή τα τυχόν διαπιστωθέντα ελλείμματα κλπ., προβλέπεται επί του εντύπου ειδική γραμμογραφημένη ένδειξις, ήτις συμπληρούται υπό του αρμοδίου διαχειριστού των εν τη διασαφήσει διαλαμβανομένων εμπορευμάτων (τελωνειακού αποθηκαρίου, ή διαχειριστού του Οργανισμού Λιμένος Πειραιώς και των Ελευθέρων Ζωνών). Η κατά τ’ ανωτέρω συντασσομένη πράξις επί της διασαφήσεως υπό του διαχειριστού, μεταφέρεται, τη βοηθεία αποτυπωτικού χάρτου και επί του αντιστοίχου στελέχους ταύτης, εις ας περιπτώσεις τούτο χρησιμοποιείται δια την εξόφλησιν του στίχου του οικείου δηλωτικού εισαγωγής. Εν περιπτώσει χρησιμοποιήσεως περισσοτέρων του ενός φύλλων δια την περιγραφήν των εμπορευμάτων υπό του παραλήπτου, η ανωτέρω πράξις του διαχειριστού συντάσσεται πάντοτε επί του πρώτου φύλλου της διασαφήσεως. 7.Η σύνταξις της σχετικής πράξεως περί της κατά τας διατάξεις του άρθρ. 27 του Τελωνειακού Κώδικος απαιτουμένης θεωρήσεως, αριθμήσεως και καταχωρήσεως της κατατιθεμένης διασαφήσεως, ενεργείται δια της συμπληρώσεως της επί του κυρίου σώματος και του στελέχους ταύτης υφισταμένης γραμμογραφημένης ενδείξεως. 8.Η πράξις επαληθεύσεως των εν τη καταχωρηθείση διασαφήσει διαλαμβανομένων εμπορευμάτων υπό του αρμοδίως επί της διασαφήσεως οριζομένου ελεγκτού, συντάσσεται εις τον ειδικώς προς τούτο διατιθέμενον χώρον της πρώτης σελίδος του εντύπου. Εν ανεπαρκεία του χώρου τούτου χρησιμοποιείται δεύτερον, τρίτον κλπ. κατά συνέχειαν φύλλον. Η ημερομηνία και η υπογραφή του ενεργήσαντος την επαλήθευσιν ελεγκτού τίθεται κάτωθι ακριβώς και εις το αριστερόν μέρος του κειμένου ταύτης. Αι δια την σύνταξιν της ανωτέρω πράξεως επαληθεύσεως των εμπορευμάτων απαιτούμεναι βοηθητικαί πράξεις, σημειούνται εις τον προς τούτο διατιθέμενον χώρον της δευτέρας σελίδος του εντύπου. 9.Η συμφώνως προς τας οικείας διατάξεις του από 10.5.1953 Β.Δ/τος «περί κανονισμού καθηκόντων και αρμοδιότητος τελωνειακών υπαλλήλων» απαιτουμένη θεώρησις της διασαφήσεως υπό του προϊσταμένου του Τελωνείου ή του αρμοδίου επόπτου ελεγκτηρίων, ενεργείται δια της υπογραφής της οικείας γραμμογραφημένης ενδείξεως εις το άνω δεξιόν μέρος της δευτέρας σελίδος του εντύπου. Δια της ανωτέρω υπογραφής καλύπτεται και πάσα ετέρα κατά τον ως άνω κανονισμόν απαιτουμένη τοιαύτη, δι’ ην δεν υφίσταται σχετική επί του εντύπου γραμμογραφημένη ένδειξις. 10.Η χρέωσις της διασαφήσεως ενεργείται εις την παραπλεύρως της πράξεως επαληθεύσεως αντίστοιχον στήλην, συνεχιζομένη, εφ’ όσον παρίσταται ανάγκη και εις τον προς τούτο διατιθέμενον χώρον της δευτέρας σελίδος. Η ημερομηνία και η υπογραφή του ενεργήσαντος την χρέωσιν ελεγκτού-λογιστού τίθεται εις το τέλος της πράξεως χρεώσεως και μετά την αναγραφήν αριθμητικώς και ολογράφως του συνολικού αθροίσματος των βεβαιουμένων εισαγωγικών δασμών και λοιπών φόρων. 11.Αι σχετικαί ενδείξεις και αι βοηθητικαί πράξεις υπολογισμού των κατά την εισαγωγήν επιβαλλομένων φορολογικών και λοιπών επιβαρύνσεων σημειούνται εις τον προς τούτο διαθέσιμον χώρον του εντύπου, παραπλεύρως και κατά μήκος της πράξεως χρεώσεως. 12.Το εισπραχθέν ποσόν και τα στοιχεία του εκδιδομένου αποδεικτικού εισπράξεως και αδείας παραδόσεως, αναγράφονται εις τον άνωθι της πράξεως χρεώσεως ειδικώς γραμμογραφημένον χώρον της πρώτης σελίδος, δια της συμπληρώσεως των σχετικών ενδείξεων. Επί διασαφήσεων περισσοτέρων του ενός φύλλων, ως και επί συμπληρωματικών χρεώσεων, τ’ ανωτέρω στοιχεία αναγράφονται πάντοτε εις την ρηθείσαν θέσιν της πρώτης σελίδος του πρώτου πάντοτε φύλλου. 13.Η προσάρτησις εις την διασάφησιν απάντων των δικαιολογητικών εγγράφων του τελωνισμού ενεργείται εις τον ειδικώς προς τούτο γραμμογραφημένον χώρον της δευτέρας σελίδος του εντύπου υπό του ενεργήσαντος την επαλήθευσιν ελεγκτού, συμπεριλαμβανομένου και του οικείου κατά περίπτωσιν πιστοποιητικού καταγωγής ή κυκλοφορίας. 14.Αι πάσης φύσεως συμπληρωματικαί χρεώσεις ενεργούνται πάντοτε εις τον χώρον της χρεώσεως, ενώ η χρέωσις των μη εισπραττομένων δασμών και λοιπών φόρων, επί των ατελώς εισαγομένων ειδών, ενεργείται εις τον παραπλεύρως της χρεώσεως βοηθητικόν χώρον υπολογισμού των λοιπών φορολογικών επιβαρύνσεων, διακρινομένη δια της (Μετά την σελ. 202,08) Σελ. 202,09 Τεύχος 384-Σελ. 9 - 336 Τελωνειακός Κώδικας 30.Β.α.47 εν επικεφαλίδι αναγραφής εκάστοτε της ενδείξεως «ΧΡΕΩΣΙΣ ΔΑΣΜΩΝ Κ.Λ.Π. ΑΤΕΛΕΙΑΣ». 15.Άπαντες οι λοιποί γραμμογραφημένοι χώροι του εντύπου χρησιμοποιούνται αναλόγως των οικείων ενδείξεων. Αι εις εξαιρετικάς περιπτώσεις συντασσόμεναι πράξεις, δι’ ας δεν υφίσταται ειδική γραμμογραφημένη ένδειξις επί του εντύπου, ουδέ προσιδιάζουσιν αύται εις τας υφισταμένας ενδείξεις, διατυπούνται εις τον διατιθέμενον χώρον ελευθέρας χρησιμοποιήσεως. Άρθρ.2.-1.Το χρησιμοποιούμενον βιβλίον δια την καταχώρησιν των κατατιθεμένων διασαφήσεων εισαγωγής αντικαθίσταται δια νέου τοιούτου διαλαμβάνοντος:α)τον αύξοντα αριθμόν της διασαφήσεως, β)την ημερομηνίαν καταχωρήσεως, γ)τον αύξοντα αριθμόν του οικείου δηλωτικού εισαγωγής, δ)το ονοματεπώνυμον του παραλήπτου, ε)το ονοματεπώνυμον του παρισταμένου κατά τον τελωνισμόν εκτελωνιστού, ς)το είδος και τον αριθμόν των δεμάτων, δοχείων κλπ., ζ)το είδος του εμπορεύματος και η)την ποσότητα τούτου εις χιλ/μα μικτά, ή κυβικά μέτρα κλπ. 2.Η καταχώρησις εις το ανωτέρω βιβλίον των κατατιθεμένων διασαφήσεων ενεργείται κατ’ αύξοντα αριθμόν αριθμήσεώς των, ανά μία εις εκάστην σειράν και ανά είκοσιν εις εκάστην σελίδα. 3.Από της ενάρξεως ισχύος της παρούσης αποφάσεως η καταχώρησις των κατατιθεμένων διασαφήσεων ενεργείται εις το κατά τ’ ανωτέρω διαρρυθμιζόμενον βιβλίον, συνεχιζομένης κανονικώς εις τούτο της κατ’ αύξοντα αριθμόν καταχωρήσεως εκ του παλαιού βιβλίου. Άρθρ.3.-Η παρούσα, ης η ισχύς άρχεται από 1ης Ιουλ. 1970, δημοσιευθήτω δια της Εφημερίδος της Κυβερνήσεως. Σελ. 202,10 Τεύχος 384-Σελ. 10 - 337 30.Β.α.47 Τελωνειακός Κώδικας